ཆི་ཁེ་ཧྥུསསྐྱེ་བོ་གང་ཞིག་རང་ཉིད་ཀྱི་བརྩམས་སྒྲུང་དང་མཉམ་དུ་ངུ་ཞིང་འཁུན་པ་དང་རང་ཉིད་ཀྱི་མི་སྣ་གཙོ་བོ་དང་མཉམ་དུ་མྱ་ངན་བྱེད་ཀྱང་ཆོག་མོད།འོན་ཀྱང་ངའི་བསམ་པར་དེ་ཡང་ཀློག་པ་པོས་དེ་འདྲ་ཞིག་ཡིན་པ་ཤེས་མི་ཐུབ་པ་ཞིག་བྱེད་དགོས་ཏེ་ག་ཚོད་ཀྱིས་རྣམ་འགྱུར་དྲང་པོར་བསྟན་ཐུབ་ན་བརྩམས་སྒྲུང་གི་ནུས་ཤུགས་ཀྱང་དེ་ཙམ་གྱིས་སྟོབས་དང་ལྡན་པར་འགྱུརཞེས་གསུངས་པར་ལྟར་རྩོམ་པ་པོས་རྩོམ་ཡིག་འདི་དག་གི་ནང་དངོས་ཤུགས་གང་ཐད་ནས་རང་ཉིད་ཀྱི་ཆགས་སྡང་རྣམ་འགྱུར་མངོན་པར་བྱས་ཡོད།བོད་ཀྱི་སྤྱི་ཚོགས་ནངལྷག་པར་དུ་ཞིང་འབྲོག་ཁུལདེང་རབས་ཀྱི་བསམ་པའི་ཤན་ཞུགས་དེ་ཙམ་མེད་པར་ལྷན་སྐྱེས་ཀྱིས་གྲུབ་པའི་གདོད་མའི་བརྩེ་དུང་དག་ནི་མཐོ་སྒང་གི་ཡུལ་གྲུ་ཀུན་ལ་ཁྱབ་ཅིང་རྩོམ་པ་པོ་རྣམས་ཀྱིས་ཀྱང་དེ་འདྲའི་བརྩེ་དུང་གི་ཁོར་ཡུག་དེ་རྩོམ་རིག་གསར་རྩོམ་གྱི་གཞི་རྩར་བྱས་ཤིང་།ཡུལ་ཅན་རང་ཉིད་ནས་བཤད་ནའང་དེ་འདྲའི་ཁོར་ཡུག་དེར་རྒྱུས་འདྲིས་དང་།བག་ཆགས།ཡང་ན་ཁོར་ཡུག་དེ་དང་མཉམ་དུ་འདྲེས་ནས་ཡོད་པས་དོན་དུ་བརྩམས་སྒྲུང་དག་ལ་བརྩེ་དུང་གིས་ཕྱུག་པ་དང་དེ་དག་གིས་བརྩེ་དུང་ལ་ཚད་མཐོའི་བསྔགས་བརྗོད་བྱེད་དགོས་པའི་རྒྱུ་མཚན་རང་གྲུབ་ལྟ་བུར་སྣང་།